EkBass/fiwiki-20250220-pages-articles huggingface dataset:
Kaksoistutkintolakki

Kaksoistutkintolakki on tarkoitettu niille opiskelijoille, jotka suorittavat yhtä aikaa sekä ammatillisen perustutkinnon että ylioppilastutkinnon, eli niin kutsutun kaksoistutkinnon. Kaksoistutkintolakkeja on saatavilla kohdennetusti jokaiselle ammattitutkinnolle sekä yleisenä kaksoistutkintolakkina. Ammattiin kohdennettujen kaksoistutkintolakkien reunaväri on musta ja jokainen tutkintolakki erottuu omalla tunnusvärillään. Yleinen kaksoistutkintolakki on perinteiseen ylioppilaslakkiin verrattava, musta reuna väri on korvattu tumman purppuran värillä. ==Katso myös== * Ammattilakki Luokka:Oppiarvoon liittyvät päähineet
Ammattilakki

Ammattilakki on ammatillisen tutkinnon suorittaneelle tarkoitettu ylioppilaslakkia vastaava lakki. Ammattilakkeja on saatavilla kohdennetusti jokaiselle ammattitutkinnolle (perus-, ammatti-, erikoisammatti-, AMK-, YAMK- tutkinnoille) sekä yleisenä ammattilakkina. Tutkintokohtainen valmistujaislakki on nimetty opetushallituksen ammattitutkintonimikkeiden mukaan. Lakin nauhavärit ja kokardit vaihtelevat tutkinnon mukaisesti. Yleisen ammattilakin päällisessä on kolmea eriväristä samettia: keskikappale mustaa, välissä violettia, reunimmaisena tummansinistä. Ammattilakin kokardi on kullattu tammenlehvillä ympäröity A-kirjain tai ruotsinkielisille tarkoitettu Y-kirjain. Yleisestä ammattilakista on olemassa myös tupsullinen esimieslakki, joka on erikoisammattitutkintolakki. Ammattilakkeja hankitaan Suomessa vuosittain noin 10 000 kappaletta ylioppilaslakkien hankintamäärän ollessa 30 000–40 000 välillä. == Katso myös == *Kaksoistutkintolakki *Teekkarilakki *Insinöörilakki *Tohtorinhattu *Merkonomilakki == Lähteet == Luokka:Oppiarvoon liittyvät päähineet
Andris Piebalgs

Andris Piebalgs (s. 17. syyskuuta 1957 Valmiera, Latvia) on latvialainen, Euroopan unionin komission energia-asioista vastaava komissaari. Hän opiskeli Latvian yliopistossa Riiassa ja toimi opettajana 1980-luvulla ja oli liittynyt Neuvostoliiton kommunistipuolueeseen vuonna 1979. Vuosina 1990–1993 Piebalgs hoiti opetusministerin ja vuosina 1994–1995 taas valtiovarainministerin tehtävää. Latvian lähettiläänä hän oli aluksi Virossa 1995–1997 ja EU:ssa 1998–2003. ==Aiheesta muualla== *Euroopan unionin komissio Luokka:Latvialaiset EU-komissaarit Luokka:Latvian ministerit Luokka:Valtiovarainministerit Luokka:Opetusministerit Luokka:Vuonna 1957 syntyneet Luokka:Elävät henkilöt
Avaruuden asuttaminen

Avaruuden asuttaminen tarkoittaa sitä, että ihminen voisi tulevaisuudessa rakentaa avaruuteen kuille, planeetoille tai asteroideille pysyviä asumuksia ja asutuskeskuksia. Ainakin alkuvaiheessa nämä asutuskeskukset olisivat ISS- avaruusaseman tavoin ympäristöstään eristettyjä, koska monilla taivaankappaleilla ei ole hengityshelpoista ilmaa. On tutkittu, voitaisiinko jotkut planeetat maankaltaistaa muokkaamalla niiden kaasukehää. Ajatuksia avaruuden asuttamisesta on esitelty muun muassa tieteiskirjallisuudessa ja -elokuvissa. ==Sijainti== Monesti on kuviteltu ihmisen rakentavan pysyviä asutuksia Kuuhun ja Marsiin. Kuun mahdollinen asuttaminen on yksi Nasan Kuu- ohjelman tutkimuskohteista. Kuu on Maan läheisin taivaankappale, ja sen ominaisuudet tunnetaan hyvin, minkä vuoksi Kuuhun on usein suunniteltu siirtokuntaa. Avaruuden asuttaminen vaatii nykyistä kehittyneempää tekniikkaa ja voimaperäistä paikallisten luonnonvarojen hyödyntämistä. On kuitenkin ehdotettu että esimerkiksi Kuusta, Marsista ja asteroideista voitaisiin louhia mineraaleja ja Marsista saadaan napalakeista vettä, happea ja metaania polttoaineeksi. Marsin kaasukehässä on runsaasti hiiltä (hiilidioksidina). ==Perusteluja== Avaruuden asuttamista on perusteltu hyvin erilaisista lähtökohdista. Stephen Hawkingin mukaan ihmisen luontainen itsekkyys ja aggressiivisuus johtaa luonnonvarojen loppumiseen ja maapallon ylikansoittumiseen ja siksi avaruuteen on pakko lähteä. ==Katso myös== * Kuuasema * Marsin asuttaminen * Titanin asuttaminen == Lähteet == == Aiheesta muualla == *
Parfait Amour

Parfait Amour on alankomaalainen, violetin värinen makea likööri. Se on likööriä, joka on maustettu pääasiassa kukkien, kuten ruusun ja orvokin, terälehdillä, joiden lisänä makua tuomaan käytetään vaniljaa, pomeranssia ja manteleita. Nimi on suomeksi ”täydellinen rakkaus”. Valmistajasta riippuen maku vaihtelee, koska eri valmistajat saattavat käyttää muitakin kasveja maun aikaansaamiseksi ja eri suhteissa. Alko myy Suomessa Bolsin Parfait Amour likööriä, jota on valmistettu jo 1800-luvun alusta asti. Se maustetaan pääasiassa ruusun ja orvokin terälehdillä, vaniljalla, pomeranssilla ja mantelilla. DeKuyperin versiossa mausteina on käytetty muun muassa sitruunaa, korianteria sekä orvokkeja. Parfait Amourin valmistajia on useita muitakin. == Juomasekoitukset == Parfait Amour liköörin väri on purppuranvioletti, ja sitä käytetään muun muassa Sinisen enkelin tekemisessä. Cocktailin väri on joskus aiheuttanut hämmennystä, koska se ei ole nimensä mukaisesti sininen. Sitä on myös käytetty kerrosshotteihin esimerkiksi Thistleen. == Muita Parfait Amour cocktaileja == * Barnacle Bill * Brazen Martini * Chanteloup Champagne Flip * Eden Cocktail * English Rose * Fruit Pastel * Joan Bennett * Jungle Fire Sling * Jupiter Martini * Lavender Martini * Love Heart * Mirror Match * Molotov Cocktail * Purple Cosmo Lähde: == Lähteet == Luokka:Liköörit Luokka:Alankomaalaiset juomat
Enemmistöhallitus

Enemmistöhallitus on poliittinen hallitus, jonka puolueella tai puolueilla on enemmistö edustajista valtion parlamentissa. Enemmistön turvin hallituksen esitykset tulevat hyväksytyiksi parlamentin käsittelyssä. Enemmistöhallituksella on vähemmistöhallitusta paremmat mahdollisuudet pitkään toimikauteen. Enemmistöhallituksista on tullut Suomen valtioneuvoston vallitseva hallitusmuoto. == Enemmistöhallitukset Suomessa == Hallitus Lähde Svinhufvudin I hallitus Paasikiven I hallitus Ingmanin I hallitus Erichin hallitus Ingmanin II hallitus Svinhufvudin II hallitus Sunilan II hallitus Cajanderin III hallitus Rytin I hallitus Rytin II hallitus Rangellin hallitus Linkomiehen hallitus Hackzellin hallitus Urho Castrénin hallitus Paasikiven II hallitus Paasikiven III hallitus Pekkalan hallitus Kekkosen II hallitus Kekkosen III hallitus Törngrenin hallitus Kekkosen V hallitus Fagerholmin II hallitus Sukselaisen I hallitus Fagerholmin III hallitus Karjalaisen I hallitus Virolaisen hallitus Paasion I hallitus Koiviston I hallitus Karjalaisen II hallitus Sorsan I hallitus Miettusen II hallitus Sorsan II hallitus Koiviston II hallitus Sorsan III hallitus Sorsan IV hallitus Holkerin hallitus Ahon hallitus Lipposen I hallitus Lipposen II hallitus Jäätteenmäen hallitus Vanhasen I hallitus Vanhasen II hallitus Kiviniemen hallitus Kataisen hallitus Stubbin hallitus Sipilän hallitus Rinteen hallitus Marinin hallitus Orpon hallitus <ref name="Orpo> == Lähteet == Luokka:Politiikan käsitteet Luokka:Hallitukset
Oddvar Brå

Oddvar Brå (s. 16. maaliskuuta 1951 Hølonda) on norjalainen maastohiihdon maailmanmestari. Hän lukeutui maansa kärkihiihtäjiin jo 1970-luvun alussa ja saavutti suurimmat arvokisamenestyksensä 30-vuotiaana Oslon MM-kilpailuissa 1982. Ennen uransa huipennusta hän oli parhaimmillaan vuosina 1973, 1975, 1979 ja 1981 eli vuosina, joina ei järjestetty arvokilpailuja.Arponen, ym., s. 135–136. Brå saavutti nuorten EM-kilpailuissa vuosina 1968–1971 henkilökohtaisessa kilpailussa yhden kullan, kaksi hopeaa ja yhden pronssin sekä viestissä kaksi kultaa ja kaksi hopeaa. Ensimmäisen aikuisten arvokisamitalinsa hän sai Sapporon olympialaisissa 1972 sijoittumalla viestissä hopealle, minkä lisäksi hän oli 15 kilometrillä yhdeksäs. Falunin MM-kilpailuissa 1974 hän sai viestissä pronssia sekä sijoittui 15 kilometrillä viidenneksi ja 30 kilometrillä yhdeksänneksi. Innsbruckin olympialaisissa 1976 hän jäi 30 kilometrillä 19:nneksi eikä halunnut enää jatkaa kilpailuja vaan palasi kotiin. Lahden MM-kilpailuissa 1978 hän sai viestissä pronssia ja sijoittui 30 kilometrillä yhdeksänneksi, mutta 50 kilometrin kilpailun hän jätti kesken. Lake Placidin olympialaisissa 1980 hän sai viestissä hopeaa, mutta henkilökohtaisilla matkoilla hän sijoittui jälleen mitalien ulkopuolelle: 50 kilometrillä seitsemänneksi, 15 kilometrillä yhdeksänneksi ja 30 kilometrillä 12:nneksi. Oslon MM-hiihdoissa 1982 Brå saavutti kaksi kultamitalia: henkilökohtaisella 15 kilometrillä ja viestijoukkueessa. Viestissä hän hiihti ankkuriosuuden ja loppukirissä ylitti maalilinjan täsmälleen yhtä aikaa Neuvostoliiton Aleksandr Zavjalovin kanssa, joten kultamitali jaettiin. Arvokisoissa Brå oli mukana vielä Lahden MM-hiihdoissa 1989. Maastohiihdon maailmancupin kokonaiskilpailun Brå voitti kahdesti: 1974–1975 ja 1978–1979, jolloin kilpailu oli vielä epävirallinen. Holmenkollenin kisoissa hän voitti 50 kilometriä vuosina 1975, 1979 ja 1981 sekä 15 kilometriä vuosina 1980 ja 1981. Salpausselän Kisoissa hän voitti 50 kilometriä vuosina 1973, 1975 ja 1982 sekä 15 kilometriä vuosina 1981 ja 1982. Norjan-mestaruuksia Brå voitti uransa aikana kuusitoista; vielä 36-vuotiaanakin vapaan hiihtotavan kilpailussa hän voitti mestaruuden. Seuratasolla hän edusti hølondalaista IL Leikiä. Kestävyysjuoksijana Brå saavutti hyviä aikoja: 5 000 metrillä 14.09,70 vuonna 1983 ja 10 000 metrillä 29.33,5 vuonna 1977. == Arvokisamitalit == *1972 Sapporon olympialaiset: **hopeaa: viesti *1974 Falunin MM-hiihdot: **pronssia: viesti *1978 Lahden MM- hiihdot: **pronssia: viesti *1980 Lake Placidin olympialaiset: **hopeaa: viesti *1982 Oslon MM-hiihdot: **kultaa: 15 km **kultaa: viesti == Lähteet == * === Viitteet === Luokka:Norjalaiset maastohiihtäjät Luokka:Norjalaiset olympiamitalistit Luokka:Vuonna 1951 syntyneet Luokka:Elävät henkilöt
Pohjoismaiset hiihtolajit

Pohjoismaiset hiihtolajit on yhteisnimitys kolmelle Pohjoismaista lähtöisin olevalle hiihtourheilumuodolle: maastohiihdolle, mäkihypylle ja näiden yhdistelmälle yhdistetylle. ==Kilpailuja== Pohjoismaiset hiihtolajit ovat alusta saakka olleet talviolympialaisten ohjelmassa. Lisäksi parittomina vuosina järjestetään maailmanmestaruuskilpailut. Vuosittain järjestetään myös maailmancup-kilpailut jokaiselle näistä kolmesta lajista, jotka ovat maastohiihdon maailmancup, mäkihypyn maailmancup ja yhdistetyn maailmancup. Muita merkittäviä tapahtumia ovat muun muassa Salpausselän ja Holmenkollenin kisat sekä Keski-Euroopan mäkiviikko (mäkihyppy) ja Tour de Ski (maastohiihto). Luokka:Seulonnan keskeiset artikkelit *
Lempi Rothovius

Lempi Maria ”Maija” Rothovius (o.s. Sparfvén, 2\. lokakuuta 1887 – 17. kesäkuuta 2000 Ikaalinen) oli väestötietojärjestelmän tietojen mukaan kaikkien aikojen vanhimmaksi elänyt suomalainen. Hän kuoli 112-vuotiaana vuonna 2000. Maria Anderssonin on kuitenkin väitetty eläneen vielä vanhemmaksi, 117-vuotiaaksi. Lempi Maria Salokaarto, ent. Sparfvén, syntyi vanhempiensa kolmantena lapsena. Hänen vanhempansa olivat kruunun nimismies ja kauppalanvouti Kaarlo Fridolin Sparfvén (s. 1861 Helsingissä) ja vaimonsa Matilda Ehnros (s. 1855 Hausjärvellä). Perhe oli muuttanut Ikaalisiin Turusta vuonna 1885. Perhe suomensi nimensä Salokaarroksi ennen vuotta 1910. Lapsuudessaan Rothovius opiskeli mm. pianonsoittoa ja kuvataiteita. Käytyään Liikemiesten kauppaopiston Helsingissä Maija Rothovius ryhtyi pankkialalle, jolla hän toimi koko työikänsä. Hän työskenteli pankeissa useilla paikkakunnilla, ja jäi eläkkeelle Ikaalisten Kansallis-Osake-Pankin virkaa tekevän johtajan virasta jo ennen sotia. Maija Rothoviuksen puoliso oli Sulo Rikhard Rothovius (s. Tampereella 1885). Maija jäi leskeksi jo vuonna 1939. Sen jälkeen Maija Rothovius toimi muun muassa Kansanhuollon virkailijana ja piti koululaisten asuntolaa kotipaikkakunnallaan Ikaalisissa. Maija Rothoviuksen hoidosta vastasi pääosin tytär Terttu Rothovius. Hänen lisäkseen Maija ja Sulo Rothoviuksella oli kaksi poikaa, Osmo ja Iska. Rothovius harrasti vanhoilla päivillään mm. kirjallisuutta ja klassisen musiikin kuuntelua. 80-vuotiaana hän alkoi kerätä lapsuus- ja nuoruusmuistoja ja kirjoittaa päiväkirjaa, jossa muisteli 1800-luvun tapahtumia. ==Lähteet== == Aiheesta muualla == * Suomen Sukututkimusseuran HisKi-tietokanta: Lempi Maria (o.s. Sparfven) Ikaalisten kastettujen luettelossa vuodelta 1887 Luokka:Yli 110-vuotiaiksi eläneet suomalaiset Luokka:Vuonna 1887 syntyneet Luokka:Vuonna 2000 kuolleet
Stávros Xarchákos

Stávros Xarchákos (, s. 14. maaliskuuta 1939 AteenaStavros Xarhakos; European Parliament, MEPs) on kreikkalainen säveltäjä ja poliitikko. Hän on säveltänyt klassista ja kansanmusiikkia. Xarchákos sävelsi myös musiikin elokuvaan To Rempétiko (Rebetiko) vuodelta 1983. Xarchákos lähti vuonna 1986 mukaan politiikkaan, kun hänet valittiin Ateenan kaupunginvaltuustoon. Hänet nimettiin Ateenan kulttuurin apulaispormestariksi. Xarchákos valittiin kesäkuussa 1989 Kreikan parlamenttiin, mutta hän erosi 1990. Hän kertoi, ettei pystynyt enää tarvittavalla tavalla edistämään yhteistä hyvää. Xarchákos istui 2000–2004 Euroopan parlamentissa, missä hän pyrki vaikuttamaan erityisesti kulttuuri- ja koulutuspolitiikkaan. == Lähteet == Luokka:Kreikkalaiset europarlamentaarikot Luokka:Kreikkalaiset säveltäjät Luokka:Vuonna 1939 syntyneet Luokka:Elävät henkilöt
Iánnis Xenákis

Iánnis Xenákis (; 29. toukokuuta 1922 Brăila, Romania — 4. helmikuuta 2001 Pariisi, Ranska) oli kreikkalainen säveltäjä ja arkkitehti. Hän vietti suurimman osan elämästään Ranskassa; hän sai Ranskan kansalaisuuden vuonna 1965. Xenákis syntyi Romaniassa vuonna 1922 ja asui vuodesta 1932 Kreikassa. Siellä hän sai vaikutteita bysanttilaisesta kirkko- ja kansanmusiikista. Hän opiskeli Ateenassa arkkitehtuuria ja konetekniikkaa. Toisessa maailmansodassa Xenákis toimi vastarintaliikkeessä natsien miehitystä vastaan. Sodassa hän menetti näön toisesta silmästään mutta pystyi pakenemaan ennen kuin vihollinen pystyi toimeenpanemaan hänelle langetetun kuolemantuomion. Vuonna 1947 hän joutui pakenemaan maasta Pariisiin. Siellä hänelle opettivat sävellystä muun muassa Arthur Honegger, Darius Milhaud ja Olivier Messiaen. Hän työskenteli vuodesta 1950 alkaen kaksitoista vuotta arkkitehti Le Corbusier’n assistenttina. Samaan aikaan Xenákisin maine säveltäjänä alkoi kasvaa. Hänen orkesteriteoksensa Metastasis op. 1 esitettiin Donaueschingenin musiikkijuhlilla 1955. Se oli tärkeä etappi nykymusiikin kehityksessä. Xenákisin sävellystyylille oli ominaista ei-musiikillisten tekniikoiden käyttö; hänen teoksensa perustuvat muun muassa matemaattisiin, geometrisiin, arkkitehtonisiin ja filosofisiin periaatteisiin, ja hän käytti hyväkseen tietokoneiden laskentamahdollisuuksia. Hän kuuluu stokastisen musiikin tunnetuimpiin kehittäjiin. Hän perusteli musiikillisia valintojaan teoksessa Musiques formelles (1963). ==Lähteet== == Katso myös == * UPIC Luokka:Kreikkalaiset arkkitehdit Luokka:Kreikkalaiset säveltäjät Luokka:Kokeelliset säveltäjät Luokka:Seulonnan keskeiset artikkelit Luokka:Vuonna 1922 syntyneet Luokka:Vuonna 2001 kuolleet
Trịnh Công Sơn

Trịnh Công Sơn (28. helmikuuta 1939 – 1. huhtikuuta 2001) oli vietnamilainen laulaja-laulunkirjoittaja. Hän kirjoitti yli kuusisataa laulua. Trịnh Công Sơn tuli 1960-1970-luvuilla tunnetuksi myös länsimaissa sodanvastaisten laulujensa ansiosta. Vietnamin sodan jälkeen hänen perheensä muutti ulkomaille, mutta hän itse jäi Vietnamiin, jossa kommunistinen puolue asetti hänet uudistusmielisten sanoitustensa vuoksi kymmenvuotiseen pakkotyöhön. Sơnin uran alkuvaiheissa hänen laulujaan teki tunnetuksi myös laulaja Khánh Ly. ==Lähteet== Luokka:Vietnamilaiset muusikot Luokka:Vuonna 1939 syntyneet Luokka:Vuonna 2001 kuolleet
Văn Cao

Văn Cao (11. marraskuuta 1923, Hải Phòng – 10. heinäkuuta 1995, Hanoi) oli vietnamilainen säveltäjä. Hänen sävellyksiinsä kuuluu muun muassa Tiến Quân Ca (1944), jonka hän myös sanoitti ja josta myöhemmin tuli Vietnamin kansallislaulu. Văn Cao syntyi 11. marraskuuta 1923 Hải Phòngissa köyhään työläisperheeseen. Văn Cao tuli tunnetuksi lahjakkaana taiteilijana useilla eri taiteen aloilla, kuten runoilijana, maalarina ja lavastajana, mutta erityisen tunnetuksi hän tuli säveltäjänä. Ensimmäisen kappaleensa Buồn tàn thu Văn Cao sävelsi 16-vuotiaana. Liityttyään Việt Minhiin hän sävelsi kappaleen Tiến Quân Ca marraskuussa 1944. Sävelmä omaksuttiin nopeasti Việt Minhin kappaleeksi ja sittemmin Ho Tši Minh valitsi sen Vietnamin kansallislauluksi. Kappale esitettiin 17. elokuuta 1945 Hanoin oopperatalolla samalla, kun uusi Vietnamin lippu julkistettiin. 1960-luvulla Văn Cao liittyi useita tunnettuja kirjailijoita käsittäneeseen Nhân Văn–Giai Phẩm oppositioryhmään, joka oli perustettu vuoden 1957 jälkeen, jolloin Ho Tši Minh salli rajoitetun mielipiteenvapauden Kiinan sadan kukan kampanjan mallin mukaisesti. Văn Cao joutui monien puoluevaikuttajien epäsuosioon ja ei säveltänyt uusia teoksia vuonna 1975 valmistuneen kappaleen Mùa xuân đầu tiên jälkeen. 1980-luvulla Văn Caon vastustajat Vietnamin kommunistipuolueessa järjestivät kilpailun kansallislaulun korvaavasta sävelmästä, mutta idea vanhan korvaamisesta haudattiin, kun puolueen suosiossa olleet säveltäjät vakuuttivat kilpailuun osallistuneiden kappaleiden olevan vanhaa kansallislaulua huonompia. Văn Caon arvostus nousi Vietnamin taloudellisten uudistusten myötä 1990-luvulla ja 70-vuotiaana hänet palkittiin itsenäisyysmitalilla. Văn Cao kuoli pitkän sairastamisen jälkeen 10., heinäkuuta 1995. ==Lähteet== Luokka:Vietnamilaiset säveltäjät Luokka:Kansallislaulujen säveltäjät Luokka:Vuonna 1923 syntyneet Luokka:Vuonna 1995 kuolleet
Bohuslav Martinů

Bohuslav Martinů (8. joulukuuta 1890 Polička, Böömi, Itävalta-Unkari – 28. elokuuta 1959 Liestal, Sveitsi) oli tšekkiläinen säveltäjä. Hän aloitti viulunsoiton opiskelun jo lapsena, ja kotikylän asukkaat keräsivät rahaa, jotta hänet voitiin lähettää opiskelemaan Prahan konsevatorioon (alkaen 1906), mutta opinnot jäivät kesken; vuodesta 1914 alkaen hän toimi viulunsoittajana Tšekkoslovakian filharmonisessa orkesterissa. Ensimmäisen maailmansodan ajan Martinů toimi kotikylässään opettajana ja vapaana säveltäjänä. Säveltäjänä Martinů oli paljolti itseoppinut. Hän alkoi säveltää 14-vuotiaana, ja hänen ensimmäisiin suuriin teoksiinsa kuuluvat sinfoniset runot Anděl smrti ja Smrt Tintagilova vuodelta 1910; varhaisteokset edustavat impressionistista tyyliä. Hän lähetti teoksiaan Josef Sukin nähtäväksi, ja tämä kannusti Martinůta hankkimaan säveltäjänkoulutuksen. Hän saattoi kuitenkin ryhtyä Sukin oppilaaksi vasta sodan jälkeen vuonna 1920. Vuonna 1923 Martinů muutti Tšekkoslovakiasta Pariisiin ja opiskeli sävellystä Albert Rousselin johdolla. Vuonna 1941 hän pakeni natseja Pariisista New Yorkiin, koska hänellä oli yhteyksiä Tšekkoslovakian vastarintaliikkeeseen. Yhdysvalloissa hän toimi opettajana ja sävelsi muun muassa kuusi sinfoniaansa. Myöhemmin hän asui myös Sveitsissä. Martinů sävelsi lähes neljäsataa teosta. Hän sävelsi muun muassa kuusi sinfoniaa, oopperoita, konserttoja ja seitsemän jousikvartettoa. Hän hylkäsi romantiikan ja alkoi 1930-luvulla kokeilla ekspressionismia ja konstruktivismia ja omaksui myös jazzvaikutteita. Pariisin-kaudella keskiöön nousivat uusklassiset ja surrealistiset kokeilut, ja hän hyödynsi myös kotimaansa kansanmusiikkia useissa teoksissa, esimerkiksi kantaatissa Otvírání studánek (1955). ==Kirjallisuutta== * Halbreich, Harry 2007: Bohuslav Martinů: Werkverzeichnis und Biographie. Zweite, revidierte Ausgabe. Schott Music, Mainz. ISBN 978-3-7957-0565-7 * Šafránek, Miloš 1961: Bohuslav Martinů: His Life and Works. Translated by R. Finlayson-Samsouraová. Alan Wingate, London. * Tarasti, Eero 1992: Bohuslav Martinů — tšekkiläinen sinfonikko. — Romantiikan uni ja hurmio, s. 194–213. WSOY, Helsinki. ISBN 951-0-18164-1 == Lähteet == == Aiheesta muualla == *Bohuslav Martinů -säätiö (Praha) *Bohuslav Martinu -keskus Polickassa Luokka:Tšekkiläiset säveltäjät Luokka:Vuonna 1890 syntyneet Luokka:Vuonna 1959 kuolleet
Alberto Ginastera

Alberto Evaristo Ginastera [hinas'tera] (11. huhtikuuta 1916 Buenos Aires, Argentiina – 25. kesäkuuta 1983 Geneve, Sveitsi) oli argentiinalainen säveltäjä. Ginastera syntyi Buenos Airesissa katalonialaisen isän ja italialaisen äidin perheeseen. Ginastera opiskeli Buenos Airesin konservatoriossa ja valmistui vuonna 1938. Vuosina 1945–1947 hän opiskeli Yhdysvalloissa Aaron Coplandin johdolla. Opiskelunsa jälkeen Ginastera palasi Argentiinaan mutta muutti takaisin Yhdysvaltoihin vuonna 1968. Kolmetoista viimeistä elinvuottaan hän vietti Euroopassa. Ginastera kuoli Genevessä. Ginastera sävelsi muun muassa kolme oopperaa, kuusi konserttoa ja kolme jousikvartettoa. == Kirjallisuutta == * Luokka:Argentiinalaiset säveltäjät Luokka:Vuonna 1916 syntyneet Luokka:Vuonna 1983 kuolleet
Meritokratia

Meritokratia on yhteiskunnallinen valtajärjestelmä, joka perustuu yksilöiden lahjakkuuteen ja ansioihin, meriitteihin. Meritokraattisessa järjestelmässä tärkeimmille paikoille nousevat terävimmät ja tunnollisimmat ihmiset oman älynsä ja saavutustensa mukaisesti. Heidän nousunsa ei siis perustu mihinkään saatuihin etuihin kuten perittyyn vaurauteen, yhteiskuntaluokkaan, etnisyyteen, rotuun tai sukulaisten suosintaan. Myös erilaiset kiintiöt on nähty meritokratian ihanteen vastaisina. Meritokratia on enimmäkseen moderni ajatus. Käsitteen nimesi Michael Young vuonna 1958. Hänen kuvailemassaan mallissa yksilön meriitit olivat yksinkertaisesti hänen älykkyysosamääränsä ja näkemänsä vaivan summa, M = Ä + V. Koulutus on tärkeässä osassa meritokraattisessa järjestelmässä. Käytännössä yksilön ansiot samastetaankin usein hänen opintosaavutuksiinsa, jotka määritellään arvosanoina ja tutkintoina. Meritokratiaa on perusteltu tehokkuudella ja oikeudenmukaisuudella. Meritokratia perustuu mahdollisuuksien tasa-arvoon eli siihen, että jokaiselle on annettava samat mahdollisuudet saavuttaa potentiaalinsa. Tämä johtaa meritokratian ihanteessa yksilöiden välillä avoimeen darvinistiseen kilpailuun, jonka voittajat kuuluu palkita. Samalla meritokratia johtaa lopputuloksen epäsuhtaisuuteen ja yhteiskunnallisiin eroihin, sillä yksilöiden välillä on eroja lahjakkuudessa ja motivaatiossa. Huipulle noussut kyvykäs ja ansioitunut ryhmä muodostaa meritokraattiseen yhteiskuntaan oman eliittiluokan, “ansioituneiden aristokratian”, kuten Thomas Jefferson muotoili. Tätä hierarkiaa on puolustettu moraalisesti hyväksyttävänä, kunhan kilpailu on tapahtunut reilusti vapailla markkinoilla ja avoimessa yhteiskunnassa. == Katso myös == * Teknokratia == Lähteet == == Aiheesta muualla == * "The Meritocracy Party" Luokka:Politiikan käsitteet Luokka:Poliittiset järjestelmät Luokka:Seulonnan keskeiset artikkelit
Caganer

Caganer () on katalonialaisessa jouluasetelmassa esiintyvä ulostava keramiikkahahmo. Hahmon erilaisia variaatioita tavataan Espanjassa, Italiassa, Portugalissa, Keski-Euroopassa ja Latinalaisessa Amerikassa. Caganerit kuuluvat katalonialaiseen jouluseimiasetelmaan yhtä erottamattomasti kuin Jeesus-lapsi, Joosef ja Maria. Pienet hahmot esitetään kyykkyasennossa housut nilkoissa ja ulostamassa. Kummallisia minipatsaita on selitetty katalaanien erikoisella huumorintajulla. Lisäksi figuurin on tulkittu korostavan ihmisen pienuutta ja inhimillisen ja pyhän vastakkainasettelua. Lisäksi sen on uskottu tuovan onnea tulevan vuoden sadolle. Caganer on kuulunut katalonialaiseen jouluasetelmaan 1700-luvun lopusta. Ensiksi se oli Katalonian perinneasuun pukeutunut paimen, jonka rinnalle on sittemmin tuotu tunnettuja hahmoja (muun muassa FC Barcelonan Samuel Eto'o, George W. Bush ja Don Quijote) ja eri ammattien edustajia. Tällä pyritään osoittamaan että kaikki, arvostetut ja suositutkin ihmiset, ovat samanarvoisia. 1980-luvun diktatuurin jälkeisinä vuosina hahmot esittivät usein valtaapitäviä, kuten pappeja ja kansalliskaartilaisia, jolloin tarkoituksena oli naurettavaksi tekeminen ja halveksunta. Hahmot ovat suosionsa lisäksi aiheuttaneet myös paheksuntaa. Barcelonassa on pyritty kiristämään järjestyssääntöjä katukuvan siistimiseksi, ja niinpä keskustan juhlavasta seimiasetelmasta caganeria ei enää tapaa. ==Katso myös== *Tió de Nadal ==Aiheesta muualla== *Caganer.com Tipical Catalan christmas figure Luokka:Joulu Espanjassa Luokka:Katalonialainen kulttuuri
Juraj Beneš

Juraj Beneš (2. maaliskuuta 1940 – 11. syyskuuta 2004) oli slovakialainen säveltäjä ja pianisti. Hän opiskeli Ján Cikkerin johdolla. Beneš sävelsi muun muassa oopperat Cisárove nové šaty, Skamenený ja Hostina. == Lähteet == Luokka:Slovakialaiset säveltäjät Luokka:Pianistit Luokka:Vuonna 1940 syntyneet Luokka:Vuonna 2004 kuolleet
Bill Skate

William Jack "Bill" Skate (26. syyskuuta 1953 – 3. tammikuuta 2006) oli papuauusiguinealainen poliitikko. Hän toimi Papua-Uuden-Guinean pääministerinä vuosina 1997–1999. Skate lyötiin ritariksi tammikuussa 2005. Saman vuoden joulukuussa hän kärsi aivohalvauksen, johon hän kuoli brisbanelaisessa sairaalassa 3. tammikuuta 2006. Marraskuusta 2003 toukokuuhun 2004 Skate toimi Papua-Uuden-Guinean virkaatekevänänä kenraalikuvernöörinä. == Lähteet == Luokka:Papua-Uuden-Guinean pääministerit Luokka:Vuonna 1953 syntyneet Luokka:Vuonna 2006 kuolleet
Kansalaisluottamus

Kansalaisluottamus () oli aikaisemmin Suomen laissa tunnettu käsite. Vuoden 1889 rikoslain nojalla rikoksiin syyllistynyt, joka tuomittiin kuritushuone- tai vankeusrangaistuksiin, oli useissa tapauksissa sen lisäksi tuomittava lisärangaistuksena ainiaaksi tai määräajaksi (1-15 vuodeksi) menettämään myös kansalaisluottamuksensa. Tällöin hän oli kansalaisluottamusta vailla tietyn ajan vielä sen jälkeen, kun hänet oli vapautettu. Kansalaisluottamuksen menettänyt henkilö ei ollut äänioikeutettu eikä vaalikelpoinen kunnallisissa tai valtiollisissa vaaleissa. Häntä ei voitu nimittää valtion tai kunnan virkaan eikä valita jäseneksi kunnallisiin lautakuntiin tai yhdistyksen hallitukseen. Hän ei myöskään voinut toimia todistajana eikä toisen henkilön asiamiehenä oikeudessa. Lisäksi henkilö, joka oli menettänyt kansalaisluottamuksensa, ei saanut toimia kauppiaana eikä harjoittaa eräitä laissa mainittuja elinkeinoja. Kansalaisluottamuksen menettäminen merkittiin myös kirkonkirjoihin ja siviilirekisteriin, ja se oli merkittävä virkatodistukseen. Jos alle 18-vuotias syyllistyi rikokseen, josta oli säädetty kansalaisluottamuksen menetys, hänet tuomittiin sen asemesta vain todistajaksi kelpaamattomaksi, enintään kolmeksi vuodeksi.Otavan iso tietosanakirja, osa 8. Helsinki: Otava, 1964. Kansalaisluottamuksen menettämisseuraamus poistettiin eräiden muiden lisärangaistusten (mm. maan palvelukseen kelpaamattomuuden) ohella Suomen rangaistusjärjestelmästä vuonna 1969,Laki eräiden lisärangaistusten poistamisesta 10.1.1969/1. todistajaksi kelpaamattomuus jo vuonna 1953. ==Katso myös== * Mainetodistus * Papintodistus ==Lähteet== ==Aiheesta muualla== * Suomen Suuriruhtinaanmaan rikoslaki (39/1889) (alkuperäinen säädös vuodelta 1889) * Armollinen Asetus papistolle annettavista rikosasiain luetteloista (48B/1896) * Laki eräiden lisärangaistusten poistamisesta (1/1969) Wikiaineistossa Luokka:Oikeushistoria
Elissa

Elissa (oikealta nimeltään Alissar Khoury, s. 27. lokakuuta 1972) on libanonilainen poplaulajatar. Hän esiintyi ensimmäistä kertaa vuonna 2001 Baddi Doubin kanssa, mutta hänen ensimmäinen hittinsä oli vuonna 2002 julkaistu duetto Ragheb Alaman kanssa. Kaksi vuotta myöhemmin Elissa teki levytyssopimuksen Rotanan kanssa. == Diskografia == * Baddi Doub (1998) * W'akherta Ma'ak (2000) * Ayshalak (2002) * Ahla Donya (2004) * Bastanak (2006) == Aiheesta muualla == * Virallinen sivusto Luokka:Libanonilaiset laulajat Luokka:Vuonna 1972 syntyneet Luokka:Elävät henkilöt
Rotana Records

Rotana Records () on saudiarabialainen levy-yhtiö. Se on suurin levy-yhtiö Lähi-idässä. Se kuuluu Saudi Prince Al-Waleed bin Talalin perustama Rotana- konserniin johon kuuluu elokuvantuotantoyhtiö (Rotana Studios), lehti (Rotana Magazine), televisioyhtiö (Rotana TV), seitsemän musiikkikanavan radioyhtiö (Rotana Radio). Rotana Recordsiin kuuluu yli 100 arabiamaiden artistia, muun muassa Egyptistä, Libanonista. * Abdallah Al Rowaished * Ahlam * Amal Hijazi * Angham * Asalah * Balqees Ahmed Fathi * Bashar Al Shatty * Bassima * Cyrine Abdelnour * Diana Haddad * Elissa * Fadel Shaker * Fares Karam * Fulla * Grace Deeb * George Wassouf * Hatem Al Iraqi * Haifa Wehbe * Hind * Hoda Saad * Hussain Al Jassmi * Kadim Al Sahir * Latifa * Majid Al Muhandis * Marwan Khoury * Maya Nasri * Melhem Zein * Najwa Karam * Nawal El Kuwaiti * Nawal Al Zoghbi * Pascale Machaalani * Rajaa Kasbani * Ramy Ayach * Rayan * Rida Al Abdullah * Saber Rebaï * Sherine * Turki * The 4 Cats * Wael Kfoury * Walid Toufic * Yasmine Niazy * Tamer Hosny Rotana Recordsin omistaa prinssi Al- Walid ibn Talal ibn Abdelaziz al-Saud. == Lähteet == === Viitteet === == Aiheesta muualla == *Yhtiön virallinen kotisivu *Rotana Records artists Luokka:Saudiarabialaiset levy-yhtiöt
Kompressointi

Kompressointi tarkoittaa äänisignaalin dynaamisen vaihtelun pienentämistä kompressorin avulla. Dynamiikan tasoittuessa aaltona kulkevan signaalin suurimmat "piikit" eivät enää ole suhteessa yhtä suuria kuin aiemmin. Tällöin äänenvoimakkuutta voidaan kasvattaa ilman, että suurin äänenvoimakkuus kasvaa. Toisaalta raju kompressointi tuottaa myös tasapaksumman äänisignaalin, jolloin esimerkiksi musiikin nyanssit eivät enää erotu yhtä selvästi kuin ilman sitä. Dynaamisen vaihtelun kompressointi ei ole sama asia kuin äänidatan pakkaus. == Kohde == Äänentoistossa kompressoria käytetään erityisesti sellaisten äänilähteiden kanssa, joiden dynamiikka-alue on laaja. Esimerkkejä tällaisista äänilähteistä ovat rummut, basso ja laulu. Myös lähes kaikki äänitteet kompressoidaan masterointivaiheessa. Monilla radioasemilla, varsinkin paikallisradioissa, kompressoria käytetään lähetettävän signaalin prosessoimiseen. Tällä pyritään usein saavuttamaan parempi kuuluvuus silloin, kun käytettävissä on vain pienitehoinen radiolähetin. Toinen tärkeä prosessoinnin teknis-taiteellinen tavoite on saada lähetysvoimakkuus hetkestä toiseen niin tasaiseksi, että radiota voidaan ponnistelematta kuunnella myös akustiikan kannalta epäedullisissa, meluisissa olosuhteissa (kuten autossa tai toimistossa). == Tekniikka == Toisin kuin monet studiotuotannon peruslaitteet, radioasemien päätekompressorit ovat lähes poikkeuksetta monikaistaisia. Tällä termillä tarkoitetaan tekniikkaa, jossa koko signaalin taajuusalue ensin jaetaan jakosuotimien avulla useampaan osaan (eli kaistaan) ja näistä kukin kaista kompressoidaan erikseen. Silloin myös kompression erilaiset säädöt (kuten kynnysarvo, jyrkkyys ja toimintanopeus) voidaan hienosäätää kullekin taajuuskaistalle erityisen hyvin sopiviksi. Näin on mahdollista myös monipuolisesti vaihtelevalla ohjelmamateriaalilla saavuttaa yleisesti miellyttävämpi lopputulos kuin pelkällä kokokaistaisella prosessoinnilla. Kompressorin äärimuotoa, äänenvoimakkuutta tiukasti rajoittavaa limitteriä, käytetään esimerkiksi äänentoistolaitteiden ja yleisön suojaamiseen äkillisiltä, voimakkailta ääniltä. Myös radiolähettimet (ULA-pääteasteet) sisältävät limittereitä, joiden tarkoituksena on estää lähetystason (deviaation) vahingossa syntyvä liiallinen voimakkuus, jolloin ylivoimakas lähete voisi vakavasti häiritä muita taajuusalueita ja niillä tapahtuvaa viestintäliikennettä. == Lähteet == == Aiheesta muualla == * Matias Harju: Aaltomuoto – 9. Dynamiikkaprosessorit * Ilja Sillman: Dynamiikan hallinta 1/2 – Kompressori Luokka:Äänisuunnittelu Luokka:Äänentoisto Luokka:Radiotekniikka
Ae

Ae tarkoittaa seuraavia: * Ae, kylä Skotlannissa * Agder Energi, AE, norjalainen energiayhtiö * Akavan Erityisalat, AE, ammattijärjestö * Albert Edelfeltin koulu, AE-koulu, Porvoossa sijaitseva yhtenäiskoulu * * Asia Exchange, AE, suomalainen aasialaisia opiskeluohjelmia välittävä järjestö * * * ä, kirjoitetaan saksassa myös ae, latinalainen kirjain * æ, ligatuuri kirjaimista a ja e, latinalainen kirjain.
Silence

Silence on Sonata Arctican toinen albumi. Se äänitettiin syksyllä 2000 ja keväällä 2001 ja julkaistiin kesäkuussa 2001. Levyn japanilaisessa versiossa mukana on bonuskappale "Respect the Wilderness". Levyllä vierailee myös Stratovarius-yhtyeestä tunnettu Timo Kotipelto, joka laulaa viimeisen säkeen kappaleesta "False News Travel Fast". Silence oli Suomen albumilistalla parhaimmillaan kolmannella sijalla ja se pysyi neljänkymmenen kärjessä seitsemän viikkoa. Singlenä albumilta julkaistiin Wolf & Raven (paras sijoitus singlelistalla 3., listaviikkoja kahdeksan) ja Last Drop Falls (paras sijoitus singlelistalla 3., listaviikkoja 15). Albumi toi Sonata Arcticalle ensimmäisen kultalevyn yli 15 000 kappaleen myynnillään. Sittemmin albumia on myyty Suomessa yli 25 000 kappaletta. Silence sai Soundin arvostelusta täydet viisi tähteä. Ranskalaislevy-yhtiö NTS jakoi albumin mukana Live at Provinssirock Festival -promolevyä, joka sisälsi Provinssirockissa vuonna 2000 äänitetyt liveversiot esikoisalbumi Ecliptican kappaleista ”Replica”, ”Unopened” ja ”FullMoon”. Samaiset liveversiot on julkaistu myös Successor-EP:n eri painoksilla. Promolevyn painos oli suuruudeltaan 2 500 kappaletta. == Kappaleet == == Kokoonpano == * Tony Kakko – laulu * Mikko Härkin – kosketinsoittimet * Jani Liimatainen – kitara * Marko Paasikoski – basso * Tommy Portimo – rummut == Singlet == == Arvostelut == * AllMusic: Sonata Arctica: Silence Viitattu 10.12.2022. * Metalliluola: 8½/10Sonata Arctica – Silence (2001) Viitattu 10.12.2022. * Soundi: == Lähteet == ==Aiheesta muualla== * * Luokka:Sonata Arctican albumit Luokka:Vuoden 2001 albumit
Päivi Aaltonen

Päivi Aulikki Aaltonen (o.s. Meriluoto, s. 12. joulukuuta 1952 Tampere) on suomalainen jousiampuja ja olympiamitalisti. Meriluoto saavutti jousiammunnassa olympiapronssia Moskovan 1980 olympialaisissa. Seuraavissa kesäolympialaisissa Los Angelesissa 1984 hän sijoittui viidenneksi ja Soulissa 1988 Päivi Aaltonen -nimisenä 20:nneksi. MM-kilpailujen henkilökohtaisessa kilvassa hän sijoittui yhdeksänneksi vuonna 1981, kymmenenneksi vuonna 1983, 32:nneksi vuonna 1985, 17:nneksi vuonna 1987, 39:nneksi vuonna 1989 ja 36:nneksi vuonna 1991. MM-kilpailujen joukkuekilpailussa paras saavutus oli seitsemäs sija vuonna 1983. EM-kilpailuissa Meriluoto saavutti useita mitaleja. Vuonna 1978 Coventryssa hän saavutti joukkuepronssia ja oli henkilökohtaisessa kisassa kuudes. Vuonna 1980 Compiégnessa hän saavutti joukkuehopeaa ja oli henkilökohtaisessa kisassa 12:s. Vuonna 1982 Kecskemétissa hän saavutti hopeaa sekä henkilökohtaisessa että joukkuekilpailussa. EM-hallikilpailuissa hän saavutti joukkuehopeaa Falunissa 1983 ja joukkuepronssia Odensessa 1985. Tauluammunnan Suomen mestaruuden Aaltonen voitti vuosina 1977–1988 kahdeksan kertaa eli useammin kuin kukaan toinen nainen vuoteen 2008 mennessä. Vuonna 1982 hän ampui 50 metrin matkalta maailmanennätyksen 331 pistettä. Hän edusti turkulaista Arcus-seuraa. == Saavutuksia == *Olympiapronssia Moskovassa 1980 *Viides tila olympialaisissa Los Angelesissa 1984 *EM-hopeaa henkilökohtaisessa kilpailussa 1982 sekä joukkuekilpailussa 1980 ja 1982 *EM-pronssia joukkuekilpailussa 1978 *EM- hallihopeaa joukkuekilpailussa 1983 *EM-hallipronssia joukkuekilpailussa 1985 *PM-kultaa henkilökohtaisessa kilpailussa 1978, 1984 ja 1986 *SM-kultaa henkilökohtaisessa kilpailussa 1977–1982 ja 1987–1988 == Lähteet == * Luokka:Suomalaiset jousiampujat Luokka:Suomalaiset olympiamitalistit Luokka:Vuonna 1952 syntyneet Luokka:Elävät henkilöt
Vasarainen

Vasarainen on kylä Raumalla noin kuuden kilometrin päässä Vanhan Rauman Kauppatorilta. Lähellä sijaitsevia kyliä ovat Monna, Unaja, Vermuntila sekä Nihattula. Vasarainen on myös tilastollinen taajama, jonka väkiluku oli vuoden 2023 lopussa 369 ja maapinta-ala 3,75 neliökilometriä. Vasaraisilla sijaitsee kotiseutumuseo Muina, joka esittelee menneiden aikojen talonpoikaiselämää.Kotiseutumuseo Muina Aikamatka Satakunnassa, viitattu 22.4.2021 Muita nähtävyyksiä ovat muun muassa lukuisat pronssikautiset muinaishaudat, kuten Kylmänkorvenkallion hiidenkiukaat, joista suurimmat ovat leveydeltään 1,4-metrisiäRauma, kiinteä muinaisjäännös, Kylmäkorvenkallio, Kyppi, Museovirasto, viitattu 22.4.2021 ja korkeudeltaankin parimetrisiä. Vasaraisilla sijaitsee myös ravintola Rustilan Kartano ja Vuorelan Puutarha. == Lähteet == Luokka:Rauman maalaiskunnan kylät Luokka:Rauman kaupunginosat Luokka:Rauman taajamat
Kaftaani

Kaftaani () on miesten puuvillainen tai silkkinen, viittamainen, edestä alas asti napitettu vaate, jossa on pitkät hihat ja joka ulottuu nilkkoihin asti. Yleensä kaftaania käytetään vyönauhan kera. Kaftaani on perinteinen asuste itäisen Välimeren alueella. Lähinnä arabimiehen kaftaanista on kehittynyt nykyinen ortodoksimunkin asu. ==Katso myös== *Dišdaša *Kauhtana ==Aiheesta muualla== Luokka:Arabialainen kulttuuri Luokka:Marokkolainen kulttuuri Luokka:Takit Luokka:Miesten ulkonäkö
No Shame

No Shame oli suomalainen punk-yhtye, joka perustettiin Salossa joulukuussa 1996. Yhtye itse on aikoinaan kuvaillut musiikkityyliään ”lovepunkiksi”, samannimisen kappaleensa mukaan. Varsinkin White Of Hope Turning Black -levyllä meno on jo huomattavasti synkempää. Perustajajäseniin kuulunut Esa Salokoski erosi yhtyeestä vuonna 2005. Paikkaajaksi löytyi samana vuonna Jere Tiainen. Yhtye lopetti toimintansa 20 vuoden jälkeen joulukuussa 2016. ==Jäsenet== ===Nykyiset=== * Sampsa Sarparanta – laulu, kitara * Jussi Kenttämaa – rummut * Pekka ”Schpex” Virtanen – basso, laulu * Jere Tiainen – kitara, laulu ===Entiset=== * Esa Salokoski – kitara, laulu (1996–2005) * Teemu Horto - rummut (1998-2008) * Arttu Rokka * Lauri Helin * Saska Ketonen (2009-2011) ==Diskografia== ===Albumit=== * Greed Is God (Straightedge Records, 1999) * Schpunk (Straightedge Records, 2000) * Rebound for Glory (2CD, Fullsteam / Hardbeat Records, 2003) * White of Hope Turning Black (Fullsteam Records, 2007) * Ironing Day (Fullsteam Records, 2010) * The Last Drop (2014) ===EP:t=== * Through it all (Omakustanne cdr, 1997) * Hope (Omakustanne cdr, 1998) * Face the Truth (Fullsteam Records, 2005) * No Shame / Bitume' (Split MCD, Fullsteam Records, Vitaminepillen Records, 2005) ===Singlet=== * Song (Straightedge Records, 1999) * Take the Money & Run (Fullsteam Records, 2006) * Better Drunk than Part of the Machine (Fullsteam Records, 2009) * Empty Promises (Fullsteam Records, 2010) * Jonossa Seuraava (Fullsteam Records, 2014) ===7":t=== * Cancer / Skunk (Sitruunamaailma/Hardbeat Records, 2002) * Face the Truth (Fullsteam Records, 2005) ===Kokoelmat=== * Dedication to the Swan / Sorry, Burnin' (Pepe Lindholm, 1998) ==Aiheesta muualla== * No Shamen kotisivut * Luokka:Suomalaiset punkyhtyeet
Luettelo vibrafonisteista

Tämä on luettelo vibrafonisteista. * Roy Ayers * Karl Berger * Jeff Berman * Gary Burton * Monte Croft * Ed Saindon * Victor Feldman * Terry Gibbs * Lionel Hampton * Stefon Harris * Jay Hoggard * Bobby Hutcherson * Milt Jackson * David Kovins * Frits Landesbergen * Arthur Lipner * Joe Locke * Matthias Lupri * Mike Manieri * Steve Nelson * Red Norvo * Tito Puente * Dave Samuels * Mark Sherman * Cecilia Smith * Jerry Tachoir * Duane Thamm * Cal Tjader * Gust Tsilis * Dana Sudborough * Severi Pyysalo Vibrafoni Luokka:Vibrafonistit
Maracaibo

Maracaibo on Venezuelan toiseksi suurin kaupunki ja Zulian osavaltion hallintokeskus. Kaupungissa asui 1 898 770 ihmistä vuonna 2013. Se sijaitsee Venezuelan luoteisosassa Maracaibojärven rannalla. ==Liikenne== Maracaibon metro avattiin vuonna 2006. Metro on toistaiseksi yksilinjainen. La Chinitan kansainvälinen lentoasema palvelee kaupunkia ja sen lähialueita. ==Koulutus== Kaupungissa toimii useita yliopistoja: *Universidad del Zulia (LUZ) *Universidad Nacional Experimental de la Fuerza Armada (UNEFA) *Universidad Rafael Belloso Chacín (URBE) *Universidad Rafael Urdaneta *Universidad Católica Cecilio Acosta *Universidad Dr. José Gregorio Hernández *Universidad Bolivariano de Venezuela sede Zulia ==Lähteet== ==Aiheesta muualla== Luokka:Venezuelan kaupungit
Zdeněk Fibich

Zdeněk Fibich (21. joulukuuta 1850 Všebořice – 15. lokakuuta 1900 Praha) oli tšekkiläinen säveltäjä. Fibich syntyi Všebořicessa, lähellä Čáslavia, kreivi Auerspergin kartanon riistanvartijan pojaksi. Hän opiskeli laajasti: Prahassa, Wienissä, Leipzigissä ja Pariisissa. Fibich palasi vuonna 1871 Pariisista Prahaan, jossa hän työskenteli kapellimestarina ja alkoi säveltää ensimmäistä oopperaansa Bukovín. Hänen oopperansa Blaník sai kunniamaininnan Tšekin kansallisteatterin kilpailussa parhaasta historiallisesta oopperasta. 1880-luvulla syntyi ooppera Nevěsta Messinská, ja seuraavalla vuosikymmenellä Fibich sai menestystä Hippodamia-trilogiallaan, jonka osat saivat kantaesityksensä Prahassa 16.–18. helmikuuta 1893. Vain 49-vuotiaana kuolleen säveltäjän viimeiseksi jäänyt vuosikymmen, 1890-luku, oli tuotteliain: vuosikymmenen mittaan Fibich sävelsi muun muassa 376 pianominiatyyristä koostuvan sarjan ja useita oopperoita. Hänen tuotantoonsa kuuluu kaksi jousikvartettoa, pianotrio, pianokvartetto, kvintetto pianolle, jousille ja puhaltimille, kolme sinfoniaa ja vähintään seitsemän oopperaa. ==Lähteet== Luokka:Tšekkiläiset säveltäjät Luokka:Romantiikan säveltäjät Luokka:Vuonna 1850 syntyneet Luokka:Vuonna 1900 kuolleet
Indore

Indore on kaupunki Madhya Pradeshin osavaltiossa Intiassa. Väestönlaskennan mukaan kaupungissa asui 1 474 968 ihmistä vuonna 2001. Indore on toinen osavaltion kahdesta suurimmasta kaupungista pääkaupunki Bhopalin rinnalla.Principal Cities Citypopulation Indore on tärkeä teollisuuskeskus (puuvilla-, metalli-, huonekalu- ja kemianteollisuutta) ja kulttuuri- sekä opiskelukaupunki. Kaupunki sijaitsee Khan- ja Sarawatijokien yhtymäkohdassa 553 metrin korkeudessa merenpinnasta.Indore City Vaikka Indore sijaitsee tropiikissa, talviyöt ovat seudulla melko viileitä. Kylmimmillään lämpötila voi laskea 2–3 °C:ta. Kesällä päivät ovat kuumia ja lämpötila voi olla parhaimmillaan 45 °C:ta. Toisin kuin muualla keskisessä Intiassa, Indoressa kesäillat ja -yöt ovat melko miellyttäviä viileän tuulen, Shab-e-Malwan, ansiosta. == Lähteet == == Aiheesta muualla == Luokka:Madhya Pradeshin kaupungit
Kantalahden luonnonpuisto

Kantalahden luonnonpuisto () on valtakunnallinen luonnonsuojelualue Luoteis- Venäjällä pääosin Murmanskin alueella. Se on maan vanhimpia luonnonsuojelualueita, perustettu vuonna 1932. Kantalahden luonnonpuisto koostuu useista erillisistä, hajallaan sijaitsevista alueista Vienanmeren ja Barentsinmeren rannikoilla. Kokonaispinta-ala on 705 neliökilometriä, josta 496 neliökilometriä vesialuetta. Puistoon kuuluu merenrantoja ja saaristoa taiga- ja tundravyöhykkeillä. Tärkeimmät osa-alueet ovat: *Seitsensaaret (), seitsemän saaren ryhmä Barentsimeressä Kuolan niemimaan pohjoisrannikolla, *Heinäsaaret (), kaksi pientä saarta Barentsinmeressä, ennen sotia Suomelle kuuluneella Petsamon alueella. Heinäsaarille perustettiin suomalainen kansallispuisto jo 1938. *Vienanmeren Kantalahden perukan saaret Kantalahden piirissä, *Suurisaari () Kantalahden lounaisrannalla *Porjanlahti Kantalahden koillisrannalla. Alueen eteläisimmät osat sijaitsevat Karjalan tasavallan Louhen piirissä. Kantalahden luonnonpuiston tärkeimpiin tehtäviin kuuluu lintujen (esimerkiksi haahkojen, merikotkien, kurkien ja kalasääskien) suojelu. Luonnonpuistossa sijaitsevien alueiden nähtävyyksiä ovat muinainen kivilabyrintti ja Kutsajoki, jossa on vesiputouksia ja kanjoneita. ==Lähteet== ==Aiheesta muualla== *Dynaaminen kartta Murmanskin alueen luonnonsuojelualueista (kola-nature.org) *Kantalahden luonnonpuisto (kandalaksha-reserve.org) *Кандалакшский государственный природный заповедник Luonnonvarainministeriön sivusto. Luokka:Venäjän Ramsar-alueet Luokka:Karjalan tasavallan luonnonsuojelualueet Luokka:Murmanskin alueen luonnonsuojelualueet Luokka:Kantalahden piiri Luokka:Louhen piiri
Länsi-Helsingin lukio

Länsi-Helsingin lukio (LäHe) oli Haagassa 2003–2013 toiminut lukio. ==Koulun historia== Koulu perustettiin vuonna 1963 nimellä Etelä-Kaarelan yhteiskoulu. Vuonna 1977 koulu-uudistusten myötä yhteiskoulu siirtyi Helsingin kaupungille ja jakaantui peruskoulun yläasteeksi ja lukioksi, joiden nimiksi tuli Etelä- Kaarelan yläaste ja Etelä-Kaarelan lukio. Lukio vaihtoi nimensä Länsi- Helsingin lukioksi muutettuaan Mäkipellontielle Haagaan 1. elokuuta 2003, jolloin tilat vapautuivat Viikkiin muuttaneelta Helsingin II normaalikoululta. Etelä-Kaarelan yläaste jäi yksin Runonlaulajantien rakennukseen vielä kolmeksi vuodeksi, kunnes se vuonna 2006 yhdistettiin Kannelmäen ala-asteen kanssa Kannelmäen peruskouluksi. Lukion toiminta loppui lukio-opiskelupaikkojen vähentämisen myötä 31. heinäkuuta 2013. ==Yleistietoa koulusta== Länsi- Helsingin lukio oli viisisarjainen lukio. Opiskelijoita oli noin 540 ja opettajia 40. Viimeisenä lukuvuonna 2012–2013 koulussa opiskeli noin 340 oppilasta ja opettajia oli 25. Koululla oli valittavissa yleislinja tai tiede- ja ympäristölinja. Koulun rehtorina toimi 1.8.1977–31.7.2011 FM, kouluneuvos Seppo Karhu. Väliaikaisena rehtorina toimi TM Jouni Rasa 1.8.2011–31.7.2013. Samassa rakennuksessa toimi myös Haagan peruskoulun yläaste vuosina 2004–2013. ==Koulun tilat== Lukiolla oli käytössään 16 luokkaa. Musiikkiluokka, kuvataideluokka sekä liikuntasalit olivat lukion ja peruskoulun yhteisiä. Näiden lisäksi lukiolaisilla oli käytössään kaksi ATK-luokkaa, joissa oli yhteensä noin 50 tietokonetta. Koulurakennuksessa oli kahden liikuntasalin (215 m² ja 435 m²) lisäksi kuntosali. Isommassa liikuntasalissa oli noin 200 katsomopaikkaa. Koulun "amfiteatterin" muotoisessa auditoriossa oli tilaa noin 600 hengelle (491 m²). ==Aiheesta muualla== * Haagan peruskoulu Luokka:Helsingin lukiot Luokka:Haaga Luokka:Entiset suomalaiset oppilaitokset
Sid Watkins

Sidney "Sid" Watkins (s. 6. syyskuuta 1928 Liverpool – 12. syyskuuta 2012) oli brittiläinen professori ja neurokirurgi, joka tuli tunnetuksi toimiessaan kansainvälisen autoliiton FIA:n lääketieteellisenä delegaattina ja ylilääkärinä Formula 1 -sarjassa. Watkins päätyi formulapiireihin vuonna 1978. Hän oli tuntenut formulapomo Bernie Ecclestonen isän, ja ruotsalaiskuljettaja Ronnie Petersonin kuoltua Monzan F1-kilpailuissa mahdollisesti lääkäreiden virheiden takia Ecclestone pyysi Watkinsin Formula 1 -sarjan hoitotoiminnan johtajaksi. Myöhemmin Watkinsin rooli ”ykkösissä” kasvoi ja hän sai vastuualueelleen myös turvatekijöiden suunnittelun ja kehitysohjelman johtamisen. Vuonna 2002 Watkinsille myönnettiin Brittiläisen imperiumin ritarikunnan jäsenen arvonimi. 8. heinäkuuta 2004 hänet vihittiin Liverpoolin yliopiston kunniatohtoriksi, ja 12. lokakuuta samana vuonna hänestä tuli ensimmäinen FIA Foundation for the Automobile and Society -säätiön puheenjohtaja ja 10. joulukuuta FIA:n moottoriurheilun turvaneuvoston puheenjohtaja. Ylilääkärin toimestaan Watkins jäi eläkkeelle alkuvuodesta 2005, jolloin uudeksi ylilääkäriksi sarjaan nimettiin Watkinsin apulaisena kahdeksan vuotta toiminut Gary Hartstein. Watkins on myös ollut mukana toimittamassa ja kirjoittamassa lukuisia moottoriurheilun turvallisuutta käsitteleviä teoksia. Hänellä oli vaimo ja neljä poikaa sekä kaksi tytärtä. Watkins kuoli sydänkohtaukseenhttp://www.telegraph.co.uk/sport/motorsport/formulaone/9540428/Sid- Watkins-F1s-former-medical-delegate-who-tended-to-Ayrton-Senna-dies-of-heart- attack-aged-84.html 12\. syyskuuta vuonna 2012. Hän oli kuollessaan 84-vuotias. ==Lähteet== ==Aiheesta muualla== * Watkinsin haastattelu vuodelta 1989 * http://www.fiainstitute.com/ Luokka:Englantilaiset lääkärit Luokka:Formula 1 -taustavaikuttajat Luokka:Brittiläiset neurokirurgit Luokka:Vuonna 1928 syntyneet Luokka:Vuonna 2012 kuolleet
Kaka

Kaka voi tarkoittaa ainakin seuraavia: * kaka, Uudesta-Seelannista peräisin oleva papukaijalaji * Kaká, brasilialainen jalkapalloilija * kaka, togolainen kansantanssi * Kaka, kaupunki Turkmenistanissa * Kauhajoen Karhu, KaKa.